Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: Melléklet a 81/2009. (X. 2.) OGY határozathoz
Paragraph Index: 425

5. geriátriai képzések, szakképzések fejlesztése. 4.3. HAZAI JÓ GYAKORLATOK AZ IDÕSÜGY TERÜLETÉN Hazai jó példák a megvalósult gyakorlatok és intézkedések körébõl A Stratégia munkálatai megkezdésekor számos dokumentum, háttéranyag állt rendelkezésre, ám ami ennél fontosabb: az elmúlt években számos megvalósult program, jó gyakorlat és intézkedés javította az idõsek helyzetét. Miután a „Helyzetelemzés” fejezet inkább a hiányosságokra, problémákra fókuszált, a következõkben az eredmények és a jó gyakorlatok kiemelése következik – a teljesség igénye nélkül. A szociális alapszolgáltatások köre kiegészült A szociális alapszolgáltatások köre kiegészült a jelzõrendszeres házi segítségnyújtással és a támogató szolgálattal. A demens betegek nappali szociális intézményeinek mûködtetése 2007-tõl bekerült az önkormányzatok kötelezõ feladatai közé. Pályázati forrásokat (2008-ban 800 M Ft) biztosítottak a szociális étkeztetés és a házi segítségnyújtás fejlesztésére. Idõsek Világnapja 2000 óta minden év októberében sor kerül az Idõsek Világnapja méltó megünneplésére, amely évente egy napra az egésztársadalomfigyelmét azidõsekreirányítja.A kezdeti bizonytalanságokután, azelmúlt évekbenmár azegynapos rendezvények kitágultak idõsek heteire és idõsek hónapjára. Az Idõsek Világnapja köré szervezett rendezvényeken, ünnepségeken szakemberek, idõsek és fiatalok, hivatásos mûvészek és amatõrök együtt köszöntik, ünneplik a velünk élõ idõseket. Idõsbarát Önkormányzat Díj 2004 óta minden évben sor kerül az Idõsbarát Önkormányzat Díj pályázati kiírására, és az értékelést követõen a díj adományozására. A díjnak évrõl évre növekszik a rangja. Ettõl a lehetõségtõl a települési önkormányzatok és a helyi közösségi kezdeményezések, együttmûködések idõsekért vállalt cselekvõ felelõssége kap évente újabb lendületet. Nagyon fontos a cselekvés, a tevékenység hangsúlyozása, mert a pályázó településeken nemcsak az idõsek helyzetének felmérése történik meg, hanem az önkormányzat kötelezõen ellátandó feladatain túl hatékony megoldások kidolgozására és bevezetésére is sor kerül. Ezek a pályázatok mindig tartalmaznak új ötleteket, innovatív megoldásokat arra vonatkozóan, hogy a meglévõ keretekben, a hozzáférhetõ erõforrásokra támaszkodva, hogyan lehet a lehetõ legtöbbet, legjobban megtenni egy korszerûbb szemléletû ellátásért, közösen az érintett idõs emberekkel. Az ellátások fejlesztéséért, korszerûsítéséért, a feladatteljesítés mérhetõvé tételéért és a minõségbiztosításért is többféle kezdeményezés indult el e program keretében. Ezek fejlesztésre, a szolgáltatási minõségek javítására törekednek. Szociális Szolgáltatások Ellenõrzés-fejlesztési Programja A szociális szolgáltatások átfogó rendszerfejlesztése keretében befejezõdött a Szociális Szolgáltatások Ellenõrzés-fejlesztésiProgramja és elkészültek a szolgáltatásokeredménystandardjai, a felhasználó-központúszakmai ellenõrzés eljárásrendje. Szociális szolgáltatások standardjai Elkészülta„SzükségletfeltárásiEszköztár”,aszociálisszolgáltatásokmennyiségiésminõségiminimumátmeghatározó standardok elsõ változata, valamint lezárult a „Homogén Gondozási Csoportok” kutatás elsõ fázisa, melynek keretében 1000, idõsek bentlakásos intézményében élõ idõs embernél került kipróbálásra a gondozási szükségletét adekvát módon megállapító eszköz. A Szociális és Munkaügyi Minisztérium háttérintézménye, a Szociálpolitikai és Munkaügyi Intézet évek óta meghirdeti pályázatát „Ti hogyan csináljátok?” címmel, amely a jó gyakorlatok összegyûjtését szolgálja. Szeniorsport-programok – szeniorsportháló létrehozása Az Önkormányzati Minisztérium Sport Szakállamtitkársága által koordinált programok célja az életminõség javítása, pozitív irányú változások elérése a népesség egészségi állapotában, amely a primer prevenció és a mozgás-rehabilitáció eszközeit felhasználva különösen hatékonyan valósítható meg. Az egészséges életmód attitûdrendszerének kialakulását és egész életen át tartó megõrzését, az idõskorú lakosság fizikai aktivitásának ösztönzését döntõ módon befolyásolhatja a szenior szabadidõsport területi szintû megerõsítése, a kistérségi programok kínálatának bõvítése, közösségi keretek között történõ megszervezése, az eseményeken résztvevõk számának növelése. A szeniorsportprojektek további célja volt a „települési önkormányzatok többcélú kistérségi társulásai” és a területükön mûködõ – idõseket tömörítõ – civil szervezetek, intézmények kooperációjának erõsítése, a lokális erõforrás-koncentráció megvalósítása, valamint a „szeniorsportháló” létrehozása. (Egészségfejlesztõ Program, Tárt Kapus Létesítmények Program, Tízezer Lépés Program, Nordic Walking Program.) Önkéntes Központ Alapítvány – regionális önkéntes központok, Kapu Program, önkéntes törvény Létrejött az Önkéntes Központ Alapítvány, és kialakult a hálózat mûködése. Egyes régiókban megyei szinten, míg másutt regionálisszinten találhatókönkéntesközpontok.Az önkéntestevékenységet végzõk toborzásaés közvetítése szervezettebb formában, célzottabban tud az idõsek aktivitására összpontosítani. Tizenkét éve mûködik a Kapu Program, melynek keretében elsõsorban az önellátási képességeikben korlátozott, otthonukban élõ idõs embereknek nyújtanak szolgáltatást idõs és fiatal önkéntesek. A 2005-benkihirdetett, a közérdekûönkéntestevékenységrõlszólótörvény továbbilehetõségeketbiztosítegyrészt az idõsek önkéntes tevékenységekbe történõ bevonására, másrészt a számukra önkéntesek által nyújtott szolgáltatások biztosítására. Összességükben ezek a kezdeményezések fontos lépések az ellátórendszerben folytatott szakmai tevékenységek átláthatósága felé, a szolgáltatási színvonal javítása felé. Nyugdíjak értékmegõrzése – nyugdíjas fogyasztói árindex Végül az eredmények és a vívmányok között szükséges megemlíteni néhány jelentõs intézkedést, amelyek hozzájárultak az idõsek életminõségének javulásához. 2001 óta kormányrendelet írja elõ a KSH számára a nyugdíjas fogyasztói árindex készítését. Az azóta eltelt idõszakban a legnagyobb eltérés (2,7 százalékpont) 2007. évben mutatkozott az általános, országos és a nyugdíjas fogyasztói árindex között. Ez a mutató jól használható arra, hogy egy nagyobb eltérés ráirányítsa a figyelmet a nyugdíjasokat hátrányosan érintõ áremelkedésekre. 2002 óta jelentõs lépések történtek a nyugdíjak értékmegõrzése érdekében. Szépkorúak jubileumi köszöntése és juttatása Egy hosszú élet munkája, eredményei elismerést érdemelnek, amelynek meg kell nyilvánulnia a társadalom tagjai, közösségei, intézményei részérõl. Ennek elismeréséül, fokozatos megvalósítással, a szépkorúak: a 90. életévüket betöltöttek 90 000, a 95. életévüket betöltöttek 95 000, a 100. életévüket betöltöttek 100 000 Ft egyszeri juttatásban részesülnek. Intézkedések és programok az idõsek életminõségének javítása érdekében A 65 éven felüliek ingyenes utazása; az üdülési csekk vagy más üdülési támogatás; az uszodák és sportlétesítmények mérsékelt használati díja; nyugdíjas kedvezmények a múzeumi belépõknél – mind olyan intézkedések, melyek az idõsek fogyasztási szintjét és életminõségét javítják. Kétévenként Szenior Sporttalálkozók vannak, egyes kulturális rendezvények, programok a hagyományápolást is szolgálják. Jó gyakorlat sport területén az országos természetjáró program, a Komplex kistérségi szabadidõsport-program, a Kistérségi Szenior Sport – Aktív Életmód Program, a „Tízezer Lépés” Program, „Tárt Kapus Létesítmények” Program, „Mozdulj, Magyarország!” Program. Civilek az idõsekért és nyugdíjasokért Az idõsek és a nyugdíjasok szervezetei is társadalmi támogatottsággal dolgoznak. Az idõsek és nyugdíjasok civil szervezeteinek, szövetségeinek mûködése szervezettséget és aktivitást, társadalmi elismertséget és támogatottságot tükröz, programjaik jól illeszkednek az idõsek igényeihez, jó példa erre a fogyasztóvédelmi tájékoztató és tanácsadó tanfolyam. A Szenior Foglalkoztatási Klubok keretében megvalósuló helyi együttmûködés az álláskeresõk és a munkáltatók közötti hálózatszerû mûködéssel, a legjobb munkáltatói gyakorlatok elismerése és terjesztése a Szenior Foglalkoztatási Díjon keresztül szintén az idõsödõk támogatását segíti. Az Idõsügyi Tanács tapasztalatcsere programjai Az Idõsügyi Tanács tagjainak külföldi tapasztalatcsere látogatásai, a határokon túli nyugdíjas szervezetek vendégül látása a regionális együttmûködéseket erõsíti az UNECE- (United Nations Economic Comission for Europe) tagállamokkal. Idõsügyi konferenciák és rendezvények Az idõsügyi témákban megrendezett konferenciák és az azokon való részvétel döntõen közpénzekbõl támogatott, s elérhetõ az idõsekkel foglalkozó szakemberek és esetenként, a civilek számára is. A képzések területét tekintve kiváló kezdeményezés például a „Szépkorúak személyi és vagyonvédelme” – mentorképzés, „Fiatalok az idõsekért” népfõiskolai kurzus, „Senior humánerõforrás tanácsadó” szakirányú továbbképzés, „képzõk képzése”, „Szépkorúak Egyeteme”, „Foglalkoztatási jogi tanácsadó” szakirányú továbbképzés. Nagyon sikeres az országban több helyen is mûködõ Idõsek Akadémiája. Jó gyakorlatok az internet- és számítógép-használat terén Az internet- és számítógép-használat terjesztésének területén is mûködnek jó gyakorlatok. Az idõsek informatikai bevonódását szolgálják a különbözõ programok: a „Kattints rá Nagyi” idõseknek szóló internetoktató programja, ahol a tanfolyamon megszerzett tudást „Folytassa, Nagyi!” klubfoglalkozásokon gyakorolhatják a végzett szenior tanulók, melyeket többek között önkéntesekvezetnek; a „Net Nagyi – Net Papi”, „Nagyapám és én@eu.hu”, Infórum, Netrekész, Ezüstnet. Táborok, találkozók Az idõsek társadalmi integrációját támogatja a „Nagyitábor”, melynek célja a kreativitás és készségfejlesztés, a „Szépkorúak falujáró, tudást hozó busza”. A generációs kapcsolatok erõsítésében példamutató a „Nagyszülõk az Unokákért – Unokák a Nagyszülõkért” program, a „Szépkorúak Majálisa” – avagy nem csak a 20 éveseké a világ – kulturális és családi (generációs) seregszemle, a „Mi is tudunk valamit – ma is tudunk valamit” kézmûves szakmai bemutató, az „Aktív idõsek alkotásaiból nyílt kiállítás”. Idõsek Otthon Az Idõsek Otthon program kiváló lehetõség a biztonságos és méltó idõskor támogatásához, az Idõsbarát Lakásprogram 2009. évi (240 M Ft) folytatása ebben nagy elõrelépés. További lépések A jó gyakorlatok, kezdeményezések távolról sem teljes felsorolása jelzés értékû: jelzések arra vonatkozóan, hogy milyen irányok, milyen további lépések szükségesek a jövõ idõsügyének kialakításához úgy, hogy azoknak már léteznek az alapjai. Fogalomtár, grafikonok Az Idõsügyi Nemzeti Stratégia megalkotásához számos dokumentum, könyv, tanulmány, statisztikai adat adott segítséget. Emellett „Fogalomtár” kidolgozása is megtörtént annak érdekében, hogy az idõsödéshez kapcsolódó fogalmak használata is egyértelmûvé váljon. De fontos, hogy néhány grafikonon is bemutatásra kerüljenek az idõsödéshez kapcsolódó tendenciák. A Fogalomtár és a grafikonok elérhetõsége elektronikus úton biztosított.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes